प्रदेश में 19 हजार से कुछ ज्यादा मदरसे हैं. उनमें अभी तक मुस्लिम पर्वों पर दस छुट्टियों की व्यवस्था थी. ईद और मुहर्रम जैसे मौकों पर मदरसों के व्यवस्थापक अपने हिसाब से कुल दस दिन छुट्टी कर सकते थे. सन् 2018 के नए सरकारी कैलेंडर के मुताबिक अब वे इन अवसरों पर सिर्फ चार दिन अवकाश रख सकते हैं. वह भी एक बार में एक दिन से ज्यादा नहीं. कोई मदरसा किस दिन अवकाश रखेगा, यह सूचना उसे एक हफ्ते पहले जिला अल्पसंख्यक अधिकारी को लिखित रूप में देनी होगी.